Kërcimi me ski

parapamje|Kërcimorja Vikersundbaken në Norvegji
parapamje|Sara Takanashi skiatorja më e suksesshme në sportin e kërcimit me ski për femrat
Kërcimi me ski është një sport dimëror në të cilin garuesit synojnë të arrijnë "fluturimin" më të gjatë pas kërcimit nga një kërcimore e projektuar posaçërisht për kërcimin me ski. Së bashku me gjatësinë e kërcimit, stili i konkurrencës dhe faktorë të tjerë ndikojnë në rezultatin përfundimtar. Kërcimi me ski si një disiplinë sportive, për herë të parë u organizua në Norvegji në fund të shekullit XIX, dhe më vonë u përhap në Evropë dhe Amerikën e Veriut në fillim të shekullit XX. Së bashku me sllallomin, sllallomin e madh, supersllallomin, skijimin alpin, kërlingun, etj. ai përbën grupin tradicional të disiplinave të sporteve dimërore. 

Vendi i kërcimit me ski, i njohur zakonisht si një kërcimore, përbëhet nga pista e hedhjes, tabela e ngritjes dhe një vend lëshimi. Çdo kërcim vlerësohet në përputhje me distancën e përshkuar dhe stilin e kryer.  Teknika e kërcimit ka evoluar me kalimin e viteve, nga kërcimet me ski paralele me të dy krahët drejtuar përpara, te " stili V ", i cili përdoret gjerësisht sot. 

Kërcimi me ski është përfshirë në Lojërat Olimpike Dimërore që nga viti 1924 dhe në Kampionatin Botëror të Skijimit Nordik të FIS që nga viti 1925. Pjesëmarrja e grave në këtë sport filloi në vitet 1990, ndërsa pjesëmarrja e parë e grave në Olimpiadë është mbajtur në vitin 2014. Të gjitha garat e mëdha të kërcimit me ski organizohen nga Federata Ndërkombëtare e Skijimit. Stefan Kraft mban rekordin zyrtar për kërcimin më të gjatë në botë me ski me , vendosur në kërcimoren skitare në Vikersund në vitin 2017.  Kërcimi me ski mund të kryhet gjithashtu në verë në një vend ku pistat bëhen nga porcelani dhe bari në shpat është i mbuluar me plastikë të lagur me ujë. Gara e nivelit më të lartë të verës është Grand Prix FIS Ski Jumping, organizuar që nga viti 1994.  

 Shih edhe 
 Skijimi 
 Karlingu 
 Sllallomi 
 Patinazhi 
 Skijimi alpin 
 Supersllallomi 
 Sllallomi i madh 

 Referime 

 Literatura 









Kategoria:Sporte dimërore
Kategoria:Skijim